Document ID: 32002R1097

Komisijas Regula (EK) Nr. 1097/2002
(2002. gada 24. jūnijs),
ar ko papildina pielikumu Regulai (EK) Nr. 2400/96 par konkrētu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (Queso de Murcia al vino - Queso de Murcia)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu,
tā kā:
(1) Ņemot vērā Regulas (EEK) Nr. 2081/92 5. pantu, Spānija ir nosūtījusi Komisijai divus iesniegumus par to, lai nosaukumus Queso de Murcia al vino un Queso de Murcia reģistrētu kā cilmes vietu nosaukumus.
(2) Saskaņā ar minētās regulas 6. panta 1. punktu ir konstatēts, ka iesniegumi atbilst visām minētajā regulā paredzētajām noteiktajām prasībām, jo īpaši tajā ziņā, ka iesniegumos ir visa informācija, kas vajadzīga saskaņā ar regulas 4. pantu.
(3) Pēc šīs regulas pielikumā iekļauto nosaukumu publicēšanas Eiropas Kopienu Oficiālajā Vēstnesī [3] Komisija nav saņēmusi iebildumus minētās regulas 7. panta nozīmē.
(4) Nosaukumi tādēļ jāiekļauj "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", un tādējādi tie jāaizsargā visā Kopienā kā aizsargāti cilmes vietu nosaukumi.
(5) Šīs regulas pielikums papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 465/2002 [5],
IR PIEŅĒMUSI ŠO REGULU.
1. pants
Nosaukumus šīs regulas pielikumā ar šo iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 24. jūnijā

Labels: 3
17
6